**străfulgerare de pasăre**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

visele nu mai erau vise

în accepțiunea iubirii

erau niște epave plutind

pe o mare de cuvinte nestăvilite,

șuierate

durerea nu mai era durere

în înțelesul pustietății

era un muget de suferință

din înaltul cerului

un cutremur din străfundul

părerii de rău

noi nu mai eram noi

în accepțiunea destinului

eram două țipete sufocate

în aceeași străfulgerare

de pasăre